钦定古今图书集成/明伦汇编/官常典/第636卷 > 马从先
## 钦定古今图书集成/明伦汇编/官常典/第636卷 > 马从先

按《宋史》本传：“从先，字子野，祥符人。由进士累官太常
少卿，知宿州。宿在淮、汴间，素难治，从先取囊博者，重
坐者，厚赏以求盗，禁屠牛铸钱，严甚。大水发廪振流
亡，全活数十万。代还，知寿州，以老辞。英宗谕遣之曰：
‘闻卿治行籍甚，寿尤重于宿，姑为朕往’。既至，治如曩
时。由太子宾客转工部侍郎致仕。”